Järgnev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Paljudel teist on elus midagi, mis teile haiget teeb.
Teil on valu minevikust, valulikke asju olevikus,
teil on pettumusi
ning purunenud lootusi ja ootusi.
Tahan teid täna julgustada,
et Jumal on vastus kõigele.
Ehk isegi tunned, et oled Jumalas pettunud,
sest oled Temalt midagi palunud, kuid seda ei juhtunud.
Jumala plaan ei ole alati meie plaan.
Tema teed pole alati meie teed ja sama on ajastusega.
Tunnen, et pean teid julgustama,
et Jumal ja Tema Sõna on sinu vastus.
Asi ei olegi Jumalalt abi palumises, vaid Tema Sõna õppimises.
Kui sa ei tea Jumala Sõna, siis ei tea sa ka Tema teid.
Jeesus ütles: "Mina olen tee ja tõde ja elu,
ükski ei saa minna Isa juurde muidu, kui minu kaudu."
Olles 35 aastat sügavalt Jumala Sõna õppinud,
võin tõdeda, et Piiblis on vastus igale probleemile meie elus.
Seal tõesti on vastused igale probleemile.
Ütlen, et misiganes teie elus toimub,
sõnakuulelikkus Jumalale
on vastus, mis lahendab iga probleemi.
Allumine Jumalale on vastus, mis iga probleemi lahendab.
Jumal ei palu iial sul midagi teha või tegemata jätta,
ei Tema Sõnas, ega sinu sisetundes,
ilma, et see sinule kõige parem oleks.
Nii et anun teid - ärge andke alla!
Punnige edasi!
Lase Jumalal oma haavu tervendada.
Arenege ja saage täiskasvanud kristlaseks
nagu Jumal seda tahab.
Vahel peame mõtted enda soovidest ja vajadustest eemale viima
ning küsima Jumalalt, mida saame kellegi teise heaks teha.
Teiste inimeste aitamine
mängib rolli ka tervenemises enda elus.
Kas keegi ütleks aamen?
Seeria, mida õpetan, on: "Väge täis mõtted",
mis põhineb mu raamatul "Väge täis mõtted".
See õpetab inimestele, kuidas mõelda.
15 aastat tagasi kirjutasin raamatu "Mõistuse lahinguväli",
mis õpetab inimestele, kuidas mõelda.
"Väge täis mõtted" käsitleb 12 erinevat ala
ning see erineb veidi "Mõistuse lahinguväljast",
kuna siin räägin rohkem eesmärgistatud mõtlemisest.
N.ö. mõtlemissessioonide pidamisest.
See tähendab võtta iga päev aega, hommikuti näiteks,
sest see juhib päeva õigesse suunda...
Kuid eralda ükskõik, mis osa päevast,
et istuda maha ja mõelda eesmärgistatud mõtteid.
Uuenda oma meelt -
lase Jumala Sõnal imbuda oma teadvusesse ja alateadvusesse.
Lase uuel mõtteviisil kujuneda selliseks harjumuseks,
et su reaktsioon elu keerdkäikudele oleks sootuks teistsugune.
Üks esimesi väge täis mõtteid, millele mõelda ja mida välja öelda,
kuniks see saab osaks meist,
on: "Suudan teha kõik, mida elus vaja,
tänu Kristusele, kes annab mulle väe."
Suudan toime tulla kõigega, mida elu toob,
läbi Kristuse, kes teeb mind vägevaks.
Kui sellele piisavalt kaua mõelda, siis ootamatu juhtumi korral,
mis sulle pettumust valmistab või sind häirib,
siis selle asemel, et öelda: "Oh, ma ei suuda enam!",
ütled kõigepealt, otse vaimust:
"Suudan teha kõik, mida elus vaja,
tänu Kristusele, kes annab mulle selleks väe."
Oleme jõudnud viie väge täis mõtteni 12-st.
Nendeks on: "Suudan elus kõik läbi Kristuse."
"Jumal armastab mind tingimusteta."
Väga oluline!
Kui vaid saaksin neil kauem peatuda
nende nimel, kes on siin täna esimene korda,
kuid ma ei saa.
Sellepärast me neid sõnumeid salvestamegi.
"Ma ei suvatse hirmus elada."
"Mind on raske solvata
ja ma olen kiire andestama,"
"Armastan inimesi ja mulle meeldib neid aidata."
See on veel üks, millest rohkem rääkida tahaksin,
sest arvan, et inimeste armastama õppimine
on üks tähtsamaid asju, mida iial teha saame.
Ärgem iial unustagem,
et Jeesus ütles: "Ma annan teile uue käsu:
armastage üksteist nagu mina teid olen armastanud...
Sellest tunnevad kõik, et te olete minu jüngrid..."
Lõpetuseks veel teiste inimeste armastamisest.
Julgustan teid valima 3 inimest,
keda teate või kellega läbi käite...
Vali iga päev 3 ja kui valik lõpeb, hakka otsast peale.
Istu iga päev maha
ja mõtle ühele asjale, mis sulle temas meeldib
ning ütle see kõva häälega välja.
Ütle seda 3-4 korda päevas.
Järgmine päev võta taas 3 inimest.
Leidma peab vaid ühe omaduse
iga inimese kohta, keda tead.
Me kõik teame, mida tavaliselt teeme.
Me ei pea selleks vaeva nägema ega püüdma.
Mõtleme nimelt asjadele, mis neis valesti on
ja mis meile ei meeldi.
Olen avastanud, et kui tahan Jumalale meelepärane olla,
siis pean seda tegema teadlikult.
Ma ei saa oodata, kuni see juhuslikult juhtub.
Seda peab tegema teadlikult.
Mõnikord, hommikukohvi valmistamise ajal,
mida teen kohe peale voodist tõusmist koos näopesu ja hambapesuga.
Haaran oma telefoni laadimast,
sest hoidku Jumal, kui keegi helistab ja ma ei vasta.
Nagu enamus teistki.
Niisiis, mitu korda kohvitegemise ajal
tuleb mu pähe mitmeid mõtteid inimestest.
Asjadest, mis mulle ei meeldi.
Saatanale meeldib meid juba varahommikul mõjutada
ja saavutada kontroll meie päeva üle.
Arvan, et kuna oleme veel veidi unised ja pahurad,
püüab ta meid ära kasutada, sest ta arvab,
et me pole sel tunnil veel väga agressivsed.
Mõni hommik seisan kohvikannu juures
pidžaama seljas ja ütlen: "Ole vait!"
Ma armastan seda inimest
ja ma ei kavatse temast halbu mõtteid mõelda.
Siis tulebki kasuks, kui üks positiivne mõte nendest varuks on.
Mina näiteks teen nimekirja oma pereliikmetest ja mõnest sõbrast.
Siis küsin: "Mis mulle minu abikaasa juures väga meeldib?"
Temaga on lihtne läbi saada.
Ja see tähendab mulle nii palju!
Inimestel võib palju vigu olla, kuid kuid nendega on kerge suhelda,
siis see on suur asi!
Dave'il muidugi ei ole teisi vigu, kuid temaga on kerge läbi saada.
Selle ääremärkuse tahtsin küll teha.
Aga temaga on väga kerge läbi saada.
Mu tütar Laura on väga kohanemisvõimeline -
nõus oma plaane muutma.
Mulle meeldib kerge olemisega ja kohanemisvõimeline.
See on hea!
Kui mul on plaan,
ei muudaks ma seda nii kergelt, kui tema,
aga mulle meeldivad inimesed, kes minu järgi kohanevad.
Ja tema kohaneb!
Võin talle täna õhtul helistada,
kui tagasi hotelli jõuan ja küsida:
"Saaksid sa mulle pühapäevaks tšilli hautist teha?"
Ja tema ütleks: "Jah, vist ikka saan, mis kellaks sa seda tahad?"
Nii lihtne olekski.
Meie teine tütar Sandra hoolib väga inimestest.
Ta on kaastundlik hing, kes inimestest hoolib.
Kui palun midagi meie vanimal pojal Davidil teha,
siis ta seda ka teeb.
Ta viib töö lõpule ilma, et peaks mitu korda paluma.
Meie noorim poeg on Dan,
kes on meie pesamuna, kuigi ta on 31 aastane.
Noorim laps on alati pesamuna, olgu ta kui vana tahes,
pesamunaks jääb ta ikka.
Tal on palju häid omadusi, kuid eriti meeldib mulle see,
kuidas ta oma emmet armastab.
Ta saadab mulle sõnumeid, öeldes: "Ma armastan oma emmet!
Ega ta midagi muud ei peagi tegema, sellest on küllalt.
Ja ma arvan, et ta teab seda ja sellepärast ta seda teebki.
Aga ta on ka väga kaitsev minu suhtes
ja see loob minus erilise tunde.
Siis mõtlen ka paarile sõbrale, kes meie meeskonnas on-
Mike ja Penny, kes meiega reisivad.
Mike on laval käinud
ja Penny on administratiivtööde assistent.
Usaldan neid!
On võrratu, kui su elus on sellised inimesed olemas.
Ma pea kunagi muretsema, et nad minust selja taga räägiksid
või ütleksid kellelegi midagi, mida ei tohiks.
Sellega tahan tuua näiteid,
kuidas võtta ette oma tuttavad - vaid 3 iga päev
ja mõelda nende headele omadustele.
Kui neist pikema aja jooksul armastavaid mõtteid mõelda,
siis isegi, kui nad midagi teevad, mis sind veidi häirib,
või ärritab,
oled nendest juba nii hästi meelestatud,
et häirivast on kerge üle saada.
Aamen?
Öelge: "Hea mõte, Joyce! Hakkan ka nii tegema!"
Nüüd tahan rääkida kuuendast punktist:
"Usaldan Jumalat täielikult, muretsemiseks pole põhjust."
Peame õppima Jumalat usaldama
ja mitte püüdma asjades selgusele jõuda
ega pidevalt muretseda.
Tahan aidata teil jõuda sinna,
kus teie automaatne vastus probleemile on: "Ma usaldan Jumalat!"
Niipea, kui probleem tekib, ei tee sa midagi muud kui seda.
Sinu esimene reaktsioon on -
"Ma usaldan Jumalat."
"Kas sa kuulsid, et tööl tuleb koondamine?"
"Ma usaldan Jumalat!"
"Usun, et Ta aitab mul mu töö alles jätta
ja kui ei, siis leiab Ta mulle parema.
Ma usaldan Jumalat."
"Kas kuulsid, et aktsiaturul oli suur langus?"
"Ma usaldan Jumalat."
"Sain arstilt halva uudise."
"Ma usaldan Jumalat."
"Homme pidime piknikule minema, kuid lubati vihma."
"Ma usaldan Jumalat."
Hämmastav, kui õnnelik sa võid olla,
kui õpid usaldama Jumalat.
Ütled: "Ma ei saa midagi parata, olen muretseja."
Võibolla ei ütle sa iial enam nii.
Räägin teiega täna nagu ema.
Istun siia maha ja õpetan teile, kuidas mõelda.
Võibolla ei ütle sa enam iial: "Olen muretseja,"
vaid: "Ma ei muretse.
Usaldan oma elu täielikult Jumala kätesse."
Miks mitte muretseda? Sest mure on mõttetu.
Peale vihastamise ei too see midagi
ja see ei muuda mitte midagi!
Muretsemine on nagu kiiktoolis kiikumine -
võid seal terve päev istuda, kuid sa ei jõua kuhugi.
Päeva lõpus istud ikka samas kohas, kus päeva alguses.
Muretsemine on samasugune.
Mure hoopis piinab sind ja põhjustab haigusi.
"See on tervistkahjustav.
Uuringud näitavad, et 87% haigustest on seotud vale mõtlemisega."
See ei tähenda, et sümptomid õiged pole
või et haigus paika ei pea.
Jumal aga ei loonud meid taolise stressi all elamiseks.
Ja vaimne stress minu arvates...
Mina usun, et pikk päev koos raske füüsilise tööga
võib ka tervisele hea olla.
Terve päev muretsemist ja aru pidamist
võib sind aga äärmiselt üle koormata, kuni oled rampväsinud.
Nüüd aga...
Piibel ütleb: "Ära muretse!"
Ära muretse homse pärast!
Ära muretse söögi, joogi või riiete pärast.
"Aga otsige esmalt Jumala riiki ja Tema õigust,
siis seda kõike antakse teile pealegi!
Ärge siis hakake muretsema homse pärast..." Miks?
"...sest homne päev muretseb ise enese eest!"
Igal päeval on oma mured.
Õnneks annab Jumal meile igaks päevaks armu
selle kõigega toime tulla.
Sama printsiip käis iisraellaste kohta, kui nad läbi kõrbe läksid.
Igal hommikul sadas neile taevast imeleiba e. mannat,
kuid nad said seda ainult ühe päeva jao.
Neile öeldi, et kui nad tahavad seda varuks koguda,
hakkab see riknema ja haisema.
Tihtipeale inimesed kurdavad, et nende elu pole suurem asi.
Ja arvatavasti ei olegi,
kui täna homsetele muredele lahendusi otsid.
Peame õppima usaldama Jumalat päev korraga.
Ära püüa homsest sotti saada. Täna Jumalat käesoleva päeva eest.
Ta annab sulle kõik, mida tänasteks tegemisteks vaja.
Võin siin õhtu läbi korrutada: "Ärge muretsege!"
Kõik nõustuksid, et see on suurepärane mõte,
kuid osad teist läheksid koju ja muretseksid ikkagi.
Olen praktiline inimene, nii et küsin Jumalalt tihti abi:
"Jumal, õpetan muretsemise teemal.
Mida peaksin neile ütlema,
mis aitaks neil
murda läbi takistustest
ja lõpetada muretsemine?"
Räägin teile avastustest enda elu põhjal.
See on ainus asi,
mida tean tõele vastavat ja mis on loogiline.
Usun, et ainus viis muretsemisest lahti saada,
on teha seda nii kaua, kuni mõistad, et sellest pole midagi kasu.
See võib võtta 5 või 10 aastat!
Loodetavasti ei lähe nii kaua.
Minul võttis 40 aastat. Loodan, et olete minust targemad.
Sain aga aru, et pidin oma võimete lõppu jõudma.
Tihtipeale oleme nii ennast täis, et usume sinisilmselt,
et kui oma probleemidest piisavalt kaua mõelda,
siis leiame lahenduse!
Tegelikult aga, kui arvame leidvat lahenduse,
ei tea me ikkagi rohkem, kui enne. Me lihtsalt ei tea, et me ei tea.
Meil oleks palju kasulikum oodata Jumala juhtnööre,
kuni teame, et meie südames on õige vastus.
Seni aga usaldame Jumalat.
Loeme Psalmid 3:3-5
Räägin teile püüdest jõuda asjades selgusele.
On meil siin inimesi, kes püüavad asjades selgusele jõuda?
"Mida teha? Mida teha?"
Usun, et igaühele meist saadetakse iga päev spetsiaalsed deemonid,
kes istuvad siin me õla peal
ja sosistavad meile: "Mida sa nüüd teed?"
"Mida sa nüüd teed? Mida sa nüüd teed?"
Ja kui nad teilt reaktsiooni ei saa,
siis räägivad nad läbi teie sõbra:
"Kuulsin, mis juhtus. Mida sa nüüd peale hakkad?"
Hämmastav, miliseid rumalusi inimesed vahel ütlevad.
Miks nad kohe peavad teie probleeme lahkama?
Teie püüate neid unustada, aga nemad tahavad nendest rääkida.
Imestan, kuidas neile minust kirjutada meeldib.
Poleks iial arvanud, et nii tähtis olen, et nad tahaks iga pisiasja lehte panna.
Kõik teised võivad seda sama teha, ilma et neid lehte pandaks.
Kui aga mina teen, siis olen lehes.
Ükspäev keegi just ütles...
Tegin midagi meeldivat - käsin maniküüris
sa sealne teenindaja ütles:
"Küll te olete viimasel ajal ikka tihti uudistes olnud!"
Mina: "Tõesti? Ma ei teadnudki, ma ei pööra sellele tähelepanu."
Tema aga vatras muudkui edasi, kuni ütlesin talle:
"Tead, mis? Mina ei vastuta oma maine eest.
See on Jumala probleem."
Kui nad minust rääkida tahavad, siis rääkigu.
Ma tunnen oma südant ja tean, kes ma olen.
Ma ei raiska oma aega sellele.
Ei!
Selle arusaamani jõudmiseks läks ikka kaua aega.
Ärritusin aastaid, kui enda kohta valesid lugesin.
Olin valmis kohtuma toimetajaga ning seda ja teist tegema.
Ainus, mis juhtus, oli see, et mina vihastasin ja Saatan naeris.
Nüüd aga naeran mina ja vihastan Saatanat!
Teie peate õppima sama tegema.
Kellelegi ei meeldi, kui nendest halba räägitakse.
Aga teadke, et teie ülesanne pole sellepärast muretseda,
sest maine eest ei vastuta mitte teie, vaid Jumal.
Ja kui te pole Talle veel seda vastutust andnud,
siis tehke seda täna!
"Jumal, annan Sulle oma maine.
Ma ei kavatse elada muretsedes, mida inimesed minust räägivad.
Olen vaba elama sellisena, nagu olen ning lasen Sinul olla teejuht.
Teen, mida Sina tahad
ning inimesed mõelgu, mida tahes."
Sest teate - keegi mõtleb alati midagi.
"Toetu, usalda ja looda Issanda peale
kõigest südamest..." ja veel millest? Mõistusest!
"Looda Issanda peale kõigest südamest ja mõistusest
ja ära toetu omaenese mõistusele või arusaamadele."
Julgustan teid ära harjuma mitteteadmisega.
Ausalt öeldes käivad õhus rippuvad küsimused
Jumala usaldamise juurde.
Paljudel teist on küsimusi, millele soovite vastuseid,
aga kui te need vastused saaksite, poleks vaja Jumalat enam usaldada.
Nii et, kui teil praegu veel vastuseid pole,
siis üks asi, mis teil on, on võime usaldada Jumalat.
Keegi meie enda töötajatest ütles ükspäev midagi,
mida tihti kuulen.
Suurepärane inimene,
aga antud olukorras ütles ta:
"Enam jää muud üle, kui vaid usaldada Jumalat."
Mina ja paljud teised oleme seda sama öeldnud.
Seekord aga kuulasin ja mõtlesin,
et võin kihla vedada, et see väljend häirib Jumalat.
"Enam jää muud üle, kui vaid usaldada Jumalat."
Nagu see oleks viimane väeti võimalus,
pärast kõige muu proovimist.
Ja nüüd on alles veel vaid üks valik - usaldada Jumalat.
Ma ei usu, et ta seda niimoodi mõtles,
kuid arvan, et peaksime muutma, kuidas sellistest asjadest räägime.
Peame mõistma,
et Jumala usaldamine on suurim privileeg meie elus!
Milline au on öelda:
"Misiganes probleem mu elus ka ette ei tuleks -
ma saan loota Jumala peale!
Jumal armastab mind! Ma ei pea elama hirmus!
Jumal on minu poolel ja saan oma probleemid Temale anda,
heita Temale oma mured
ja nautida elu seniks, kuni Ta minu asjaga tegeleb."
Ma ei tea ühtegi kohta, kus sellist kaupa teha saab!
Kui kuuleksime, et linnas on firma,
kes ¤500 eest kõik meie probleemid endale võtaks...
See on see, kui rumalad me oleme.
Me võtaks pigem sappa ja maksaks raha selle eest,
et neile oma probleemid anda.
Teeksime seda meeleheitlikus lootuses,
et äkki see töötab.
Te astuks nende juurde ja ütleks: "Palun, siin on mu probleemid.
Annan need kõik teile.
Siin on ¤500."
Kuid te saate seda Jumalaga teha! Tasuta!
Iga päev.
Ainus viis seda teha, on alanduda Jumala võimsa käe alla.
1. Peetruse raamat ütleb:
"Alanduge siis Jumala võimsa käe alla,
et Tema teid ülendaks õigel ajal."
Järgmine salm ütleb: "Heitke kõik oma mure tema peale,
sest Tema peab hoolt teie eest."
Me ei saa muretsemist lõpetada seni, kuni mõtleme oma uhkuses,
et suudame ise oma probleeme lahendada.
Nii et juhul, kui te pole veel aru saanud,
siis ütlen teile midagi, ilma, et teid sellega solvata tahaks.
Räägin igaühega siin,
aga ka iga televaatajaga
või nendega, kes kuulavad meid CD-de või DVD-de vahendusel:
sa ei ole piisavalt tark, et ise oma elu juhtida!
Mina pole ka!
Jumal tahab meie eest hoolitseda!
Ta ei tee seda aga seni, kuni meie tagasi astume.
Kas kuulsite?
"Heitke kõik oma mure Tema peale, sest Tema peab hoolt teie eest!"
Tema hakkab meie eest hoolt kandma siis,
kui lõpetame ise enda eest hoolt kandmise.
Nii et soovitan teil enesehoolitsusest pensionile jääda,
korralda endale pensionipidu ja hakata elu nautima!
Inimesed ootavad nii väga pensionipõlve.
Teate, mul on nii hea meel, et jäin enesehoolitsusest pensionile.
Muretsemisest pole mingit kasu,
küll aga teeb see õnnetuks,
muudab teid pahuraks ja ebameeldivaks suhtlejaks,
kiirendab vananemist,
põhjustab igasuguseid terviseprobleeme
ja ei midagi kasulikku!
"Ma ei saa sinna midagi parata, olen muretseja!"
Nii ei tohi öelda!
Uus tunnistus on: "Ma ei muretse!
"Ma ei muretse!" Ütle seda sada korda päevas.
"Ma ei muretse, vaid usaldan Jumalat!
Minu esimene reaktsioon probleemile on: "Ma usaldan Jumalat!""
On äärmiselt oluline, et mediteeriksime Jumala Sõna üle
ehk mõtleksime sellele.
See tähendab, et see peaks saama meie elu igapäevaseks osaks.
On oluline uuendada oma teadvust ja alateadvust Jumala Sõnaga.
Nii saame olla valmis misiganes sündmusteks elus.
Mulle meeldib pidevalt öelda:
"Suudan teha kõike, mida vaja, Kristuse läbi, kes mulle jõudu annab."
Pidin õppima uutmoodi mõtlema, et seda teha.
Pakume sulle päevasõnade kogu "Väge täis mõtted"
Võid õppida mõtema mõtteid, mis su elule väge lisavad.
See on kogumik 365 mõttest - üks igaks päevaks.
See aitab sul uuendada oma meelt, mediteerida Jumala Sõna üle
ja õppida olema inimene, kelleks Jumal sind on loonud.
Ma ei magaks seda pakkumist maha!
Sinu mõtted kasvavad sõnadeks, tegudeks ja tulevikuks.
Joyce'i uue "Väge täis mõtted" päevasõnade koguga
võid kindlustada endale mõtete õige kasvusuuna
neid Jumala Sõnaga kooskõlastades.
365 mõtet elu muutmiseks.
Keskendu sel aastal lahingute võitmisele oma peas.
Telli see endale kasutades ekraanil olevat infot.
Olen Sri Lankal ja minuga koos on meditsiiniala spetsialistid,
kes on vabatahtlikena tulnud inimestele arstiabi pakkuma.
Kui oled spetsialist nagu arst, hambaarst, medõde, apteeker
või kiropraktik, siis mõtle sinagi inimeste aitamise peale,
kes muidu abi ei saaks.
Mis te arvate? Kas see on väärt tegemist?
-Jaa!
Palusime joycemeyer.org lehekülje koostajatel kirjeldada
mõnda selle lahedat elementi .
Tõlge: Saad vaadata terve nädala jagu saateid
juba enne nende eetrisse minekut.
See on päris lahe!
Tõsi! Terve nädala jagu saateid enne nende eetrisse minekut.
Uurige lähemalt joycemeyer.org.
LOOTUSE KÄSI
Kui juhtub katastroof nagu orkaan Sandy USA idakaldal,
siis põhiline, mis aitamist võimaldab,
on liikumisvalmidus ja valmisolek,
et jõuda sinna, kuhu sind vajatakse.
See buss võimaldab seda.
See on katastroofiabi ja väljaõppe grupp ehk DRADT.
See buss on sõiduks valmis kohe, kui vajadus tekib.
Nad lähevad nõnda külakogukonda ja aitavad hädavajalikuga
nagu vee jagamine, koristustööd või misiganes muu asi.
Peale selle teevad nad koostööd kohalike kirikutega
ja õpetavad neid, kuidas oma külakogukonda aidata.
Sellistes situatsioonides tulevad abilised küll kohale,
kuid pärast lähevad nad tagasi,
jättes kogukonna ja kiriku omapead küsimusega: "Mis edasi saab?"
Tahame seda ära hoida.
Saame aidata koolitada inimesi, kuidas kogukonnale kätt ulatada.
Seda nii füüsiliselt kui vaimselt, millel on pikaajaline toime.
Lootuse Käsi tegeleb sellega.
Me aitasime osta selle bussi
ja sinu toetusega saad sinagi aitamisest osa saada.
Mitte ainult pärast orkaan Sandyt New Jersey's,
vaid oleme aitanud inimesi üle maailma.
See on võimalik just tänu teie toetusele!
Tähendad meile rohkem, kui iial arvata oskad.
Väärtustame sind ja täname, et teed selle teenistuse võimalikuks.
Üheskoos toidame näljaseid, riietame vaeseid
ja kuulutame rahvastele evangeeliumi.
Külasta meie kodulehte.
Saada enda palvesoov, tutvu õppematerjalidega
ja tutvu Joyce'i reisigraafikuga
või saa meie partneriks,
et jagada Kristuse armastust üle maailma.
Tõlge: Eda Gray
Saade valmis tänu J.Meyeri teenistuse partneritele.